  Виталий Пронин Кам шурысь одӥгаз шормуӵе кугӟаллям нылпиос. Отчы соос каратэя тренеренызы ӵош шутэтскыны мынӥллям вылэм. Куазь шуэръяськемен, пыжъёс вылэ пуксьыса берытскыны соос ӧз быгатэ ни - спасательёслы вазиськоно луизы.Та учыр эскеремын Сарапул город администрациысь быдэ вуымтэосын ужанъя но соослэсь правооссэс утёнъя комиссиын. Отчы люкаськемъёс огкылысь веразы: палаткаосын лагерьёсты но сборъёсты радъяку, умой чаклано: нылпиослэн тазалыксылы, улонзылы кышкытлык уз кылды-а. Учыръя эскерон нуо югдурез утисьёс но.УД Туспуктӥз А. Горбунов  